Document ID: 32000D0442

Απόφαση της Επιτροπής
της 11ης Ιουλίου 2000
για την τροποποίηση των αποφάσεων 1999/466/ΕΚ και 1999/467/ΕΚ που θεσπίζουν αντιστοίχως καθεστώτα επισήμως απαλλαγμένων από τη βρουκέλλωση και από τη φυματίωση αγελών βοοειδών σε ορισμένα κράτη μέλη ή περιφέρειες κρατών μελών
[κοινοποιηθείσα υπό τον αριθμό Ε(2000) 1943]
(Κείμενο που παρουσιάζει ενδιαφέρον για τον ΕΟΧ)
(2000/442/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου του τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από την οδηγία 2000/15/ΕΚ(2), και ιδίως το παράρτημα Α μέρος Ι σημείο 4 και μέρος σημείο 7,
Εκτιμώντας τα ακόλουθα:
(1) Η απόφαση 1999/466/ΕΚ της Επιτροπής, της 15ης Ιουλίου 1999, για τη θέσπιση καθεστώτος επισήμως απαλλαγμένων από τη βρουκέλλωση αγελών βοοειδών σε ορισμένα κράτη μέλη ή περιφέρειες κρατών μελών και την κατάργηση της απόφασης 97/175/ΕΚ(3), όπως τροποποιήθηκε από την απόφαση 2000/69/ΕΚ(4), χορήγησε αυτό το καθεστώς σε ορισμένα κράτη μέλη και περιφέρειες μέχρι τις 30 Ιουνίου 2000.
(2) Η απόφαση 1999/467/ΕΚ της Επιτροπής, της 15ης Ιουλίου 1999, για τη θέσπιση καθεστώτος επισήμως απαλλαγμένων από τη φυματίωση αγελών βοοειδών σε ορισμένα κράτη μέλη ή περιφέρειες των κρατών μελών και για την κατάργηση της απόφασης 97/76/ΕΚ(5), όπως τροποποιήθηκε από την απόφαση 2000/69/ΕΚ, χορήγησε αυτό το καθεστώς σε ορισμένα κράτη μέλη και περιφέρειες μέχρι τις 30 Ιουνίου 2000.
(3) Οι προσωρινοί περιορισμοί του καθεστώτος των επισήμως απαλλαγμένων από τη βρουκέλλωση αγελών βοοειδών που προβλέπονται στις ανωτέρω αποφάσεις εισήχθησαν λόγω της ασυναρτησίας των ημερομηνιών σε διάφορα κείμενα της νομοθεσίας που αφορούν το σύστημα αναγνώρισης βοοειδών.
(4) Εν αναμονή της θέσης σε ισχύ μιας τροποποίησης του παραρτηματος Α μέρος Ι συμείο 4 στοιχείο β) και μέρος ΙΙ σημείο 7 στοιχείο β) της οδηγίας 64/432/ΕΟΚ, είναι αναγκαίο να παραταθεί η προσωρινή έγκριση του καθεστώτος των αγελών βοοειδών των περιφερειών που αναφέρονται στα παρατήματα ΙΙ των αποφάσεων 1999/466/ΕΚ και 1999/467/ΕΚ της Επιτροπής, ως επισήμως απαλλαγμένων από τη βρουκέλλωση και από τη φυματίωση αντίστοιχα.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Στον τίτλο του παραρτήματος ΙΙ της απόφασης 1999/466/ΕΚ η φράση "έως τις 30 Ιουνίου 2000" αντικαθίσταται από τη φράση "έως την 31η Οκτωβρίου 2000".
2. Στον τίτλο του παραρτήματος ΙΙ της απόφασης 1999/467/ΕΚ η φράση "έως τις 30 Ιουνίου 2000" αντικαθίσταται από τη φράση "έως την 31η Οκτωβρίου 2000".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 11 Ιουλίου 2000.

Labels: 0
3
6